Politidrapsmann på rømmen
AvFridtjof NygaardogPetter Emil Wikøren Mannen rømte i går fra soning. - Vi har etterlyst ham internt i politiet og leter etter ham, sier påtalesjef Nils A. Grønås ved Agder politidistrikt til VG. Hittil har politiet saumfart Agder-fylkene uten foreløpig å ha pågrepet mannen. Fengselsleder Frank M T Johansen ved Kristiansand fengsel sier til VG at den straffedømte sørlendingen skulle overføres til soning i Kristiansand. - Han sonet på Åna fengsel i Rogaland og ble vurdert slik at han trengte opphold ved en psykiatrisk avdeling ved Sørlandet sykehus Kristiansand. Meningen var at han skulle sone videre i Kristiansand når han ble skrevet ut fra sykehuset, sier Johansen. Mannen som kjørte ned politibetjent Børge Ivarsen ved Grimstadporten på E18 i mars 2010 er dømt til fem års fengsel. Dommen fra tingretten omfatter også et ran i Drammen og en rekke andre overtredelser av straffeloven og veitrafikkloven.
Politiet jakter på mannen som kjørte ned og drepte polititjenestemannen Børge Ivarsen.